text: Kæmpe interesse for energi-møder
  23 januar 2012 kl. 17.28
  Sønderjysk Landboforening har oplevet voldsom interesse for møder om grøn energi.
  Sønderjysk Labdboforening regnede med 50 tilhørere, da de arrangerede et møde om grøn energi.
  Men interessen var overvældende.
  Hele 500 meldte sig, så Landboforeningen måtte lave fire møder.
  Aftenens møde er det andet i rækken. Det holdes som de andre i Vojens.
  